Corrie Sanders (7 Januarie 1966 - 23 September 2012) was 'n Suid-Afrikaanse professionele bokser. In 2003 word hy die WBO-swaargewigkampioen deur Wladimir Klitschko in die tweede rondte uit te slaan. Dit word as een van die grootste opskuddings in die geskiedenis van swaargewig boks beskou. Hiervoor is hy deur Ring Magazine vir die "upset of the year" bekroon. Sanders het in 2008 met 'n indrukwekkende rekord van 42 oorwinnings en slegs vier nederlae uitgetree.
Sanders is op die Saterdagaand van 22 September 2012 by 'n restourant gewond tydens ’n gewapende roof buite Brits in die Noordwes. Hy is in die arm en maag geskiet toe hy sy dogter probeer beskerm het deur sy liggaam as 'n skild te gebruik. Hy het later aan sy wonde beswyk nadat 2 hospitale hom weggewys het.